CELEX: 62020CN0194
Language: fi
Date: 2020-05-08 00:00:00
Title: Asia C-194/20: Ennakkoratkaisupyyntö, jonka Verwaltungsgericht Düsseldorf (Saksa) on esittänyt 8.5.2020 – BY, CX, DW, EV ja FU v. Stadt Duisburg

10.8.2020   
            
            
               FI
            
            
               Euroopan unionin virallinen lehti
            
            
               C 262/14
            
         
      Ennakkoratkaisupyyntö, jonka Verwaltungsgericht Düsseldorf (Saksa) on esittänyt 8.5.2020 – BY, CX, DW, EV ja FU v. Stadt Duisburg
      (Asia C-194/20)
      (2020/C 262/17)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Verwaltungsgericht Düsseldorf
      
         Pääasian asianosaiset
      
      
         Kantajat: BY, CX, DW, EV ja FU
      
         Vastaaja: Stadt Duisburg
      
         Ennakkoratkaisukysymykset
      
      
                  1)
               
               
                  Sisältyykö ETY–Turkki-assosiaationeuvoston päätöksen N:o 1/80 (jäljempänä päätös N:o 1/80) 9 artiklan ensimmäisessä virkkeessä turkkilaisille lapsille annettuun oikeuteen ilman muita edellytyksiä myös oikeus oleskella vastaanottavassa jäsenvaltiossa?
               
            
                  2)
               
               
                  Jos ensimmäiseen kysymykseen vastataan myöntävästi:
                  
                              a)
                           
                           
                              Onko päätöksen N:o 1/80 (1) 9 artiklan ensimmäiseen virkkeeseen perustuvan oleskeluoikeuden edellytyksenä se, että niiden turkkilaisten lasten vanhemmat, joilla on oikeuksia kyseisen määräyksen nojalla, ovat jo saavuttaneet päätöksen N:o 1/80 6 artiklan 1 kohdan tai 7 artiklan mukaisia oikeuksia?
                           
                        
                              b)
                           
                           
                              Jos toisen kysymyksen a alakohtaan vastataan kieltävästi: Onko päätöksen N:o 1/80 9 artiklan ensimmäisessä virkkeessä tarkoitettua säännönmukaista työskentelyä tulkittava samoin kuin päätöksen N:o 1/80 6 artiklan 1 kohdassa tarkoitettua säännönmukaista työskentelyä?
                           
                        
                              c)
                           
                           
                              Jos toisen kysymyksen a alakohtaan vastataan kieltävästi: Voiko päätöksen N:o 1/80 9 artiklan ensimmäiseen virkkeeseen perustuva turkkilaisten lasten oleskeluoikeus syntyä jo silloin, kun yhden vanhemman säännönmukainen työskentely vastaanottavassa jäsenvaltiossa on kestänyt (vain) kolme kuukautta?
                           
                        
                              d)
                           
                           
                              Jos toisen kysymyksen a alakohtaan vastataan kieltävästi: Seuraako turkkilaisten lasten oleskeluoikeudesta ilman muita edellytyksiä myös oleskeluoikeus huoltajana olevalle vanhemmalle tai huoltajina oleville vanhemmille?
                           
                        
            
         (1)  Assosiaation kehittämiseksi 19.9.1980 tehty assosiaationeuvoston päätös N:o 1/80.